El departament d'Esports posa en marxa el Programa d'Esport en Edat Escolar per al curs 2020/21
08 d’octubre 2020

![Imagen 1](/media/3r1lzddy/c_javier-raro.jpg)

El departament d'Esports inicia el Programa d'Esport en Edat Escolar dimarts que ve, 13 d'octubre, una vegada ja superat el període d'inscripció que va finalitzar el passat 30 de setembre. Este curs 2020/21 estarà marcat pels efectes de la crisi sanitària que ha afectat de manera notòria en la quantitat total de xiquets i xiquetes inscrits, així com en la quantitat de mòduls activats.

  

En total, s'han registrat 835 inscripcions que han permés l'activació de 86 mòduls, dels quals 14 tindran lloc en els col·legis, 67 seran en instal·lacions esportives i 5 en el club d'escacs. En esta ocasió, els esports que es posen en marxa són: escacs, atletisme, bàsquet, handbol, gimnàstica aeròbica, gimnàstica rítmica, lluita, tenis i voleibol.

  

El regidor d'Esports, Javier Raro, ha comentat sobre este assumpte que des de l'Ajuntament s'ha fet un gran esforç per posar este programa en marxa una vegada més, a pesar que la situació sanitària ha reduït el nombre de xiquets i xiquetes inscrits. Mentre les inscripcions en col·legis han caigut dràsticament, pràcticament s'han mantingut en les instal·lacions esportives, sent les activitats a l'aire lliure i individuals (tenis i atletisme) les que esta vegada han tingut més èxit entre les famílies.

  

![](/media/amrfy3kl/86c_img_4861.jpg)  
_Fotografia d'arxiu de la festa de cloenda del programa Esport en Edat Escolar de 2019_  
  

El regidor ha mostrat tot el seu suport als clubs que comencen l'esport escolar dimarts que ve, «**i també a aquells que esta vegada han quedat fora del programa, els anime a continuar treballant perquè el pròxim curs, que esperem hàgem représ la normalitat, puguen tornar a treballar en l'esport amb els més jóvens de la ciutat**».

  

Totes les activitats es duran a terme seguint un protocol amb estrictes mesures de seguretat i higiene, les quals controlaran els coordinadors municipals i dels clubs, i que hauran de dur a terme els monitors i entrenadors, els xiquets i xiquetes, i també les famílies. Totes les novetats respecte al Programa de l'Esport En Edat Escolar, així com els mòduls activats, es poden consultar en la web a través d’este [enllaç](/es-es/ayuntamiento/servicios/Deportes/Paginas/consulta-plazas-iniciacion-deportiva.aspx).

  

​​

*   [](http://www.facebook.com/sharer.php?u=https://aytosagunto.es/va/actualitat/el-departament-d-esports-posa-en-marxa-el-programa-d-esport-en-edat-escolar-per-al-curs-2020-21/ "Facebook")
*   [](http://twitter.com/share?url=https://aytosagunto.es/va/actualitat/el-departament-d-esports-posa-en-marxa-el-programa-d-esport-en-edat-escolar-per-al-curs-2020-21/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-d-esports-posa-en-marxa-el-programa-d-esport-en-edat-escolar-per-al-curs-2020-21/ "Linked In")
*   [](mailto:?body=https://aytosagunto.es/va/actualitat/el-departament-d-esports-posa-en-marxa-el-programa-d-esport-en-edat-escolar-per-al-curs-2020-21/)